ГОДИШЊЕ ПРИЗНАЊЕ

„**СРПСКИ БОРАЦ**“

ФОНДАЦИЈЕ СРПСКИХ БОРАЦА

**ПРАВИЛНИК**

О РАДУ КОМИСИЈЕ ЗА ДОДЕЛУ ПРИЗНАЊА

**Члан 1.**

ОСНОВНЕ ОДРЕДБЕ

Годишње признање „СРПСКИ БОРАЦ“ додељује Фондација српских бораца , са циљем да ода признање изузетном доприносу појединаца и колектива у :

* Пожртвованом и храбром поступању у заштити и одбрани српског народа и територије
* Поштовању и очувању традиција, патриотизма и храбрости српског борца
* Неговању истинских породичних и друштвених вредности
* Помоћи и решавању статусних проблема бораца чланова СУБОС-а

Награда се додељује једном годишње и то крајем године.

Награда се састоји од плакете-скулптуре и грамате , које утврди Управни одбор ФСБ на предлог председника Управног одбора ФСБ.

Добитницима се признање додељује на званичној свечаности, коју организује Фондација српских бораца и која је отворена за чланове СУБОС -а, госте и ширу јавност.

**Члан 2.**

ПРЕДЛАГАЊЕ КАНДИДАТА

Удружења чланова СУБОС-а номинују кандидате за признање како из својих удружења тако и из јавног живота .

Сваки члан удружења СУБОС-а на предлог свог удружења и други појединци ван удружења а који су према процени предлагача заслужни постају кандидати за признање „Српски борац“.

Појединци не могу самостално да конкуришу за признање нити да номинују сами себе.

Председник Управног одбора Фондације као и директор Фондације поред предложених кандидата могу такође предложити појединце и колективе кандидате за признање мимо предложених кандидата из Удружења.

Чланови Комисије за доделу признања не могу да номинују кандидата ни директно ни индиректно.

**Члан 3.**

ПОКРЕТАЊЕ ИНИЦИЈАТИВЕ И ДОСТАВЉАЊЕ ПРЕДЛОГА

Удружења чланови СУБОС, председник УО Фондације и директор Фондације достављају своје кандидате за доделу признања Комисији за доделу признања најкасније до 16.новембра текуће године.

Управни одбор ФСБ покреће иницијативу за прикупљање предлога тј номинације за признање.Предлози се подносе на формализованом Обрасцу пријаве који се налази у прилогу овог Правилника у виду Прилога 1.

Обрасци пријаве који буду непотпуни, неблаговремени или не буду у складу са одредбама овог Правилника могу бити одбачени у редовном поступку

**Члан 4.**

КОМИСИЈА ЗА ДОДЕЛУ ПРИЗНАЊА

Комисију за доделу признања „СРПСКИ БОРАЦ“ и председника комисије именује и разрешава Управни одбор Фондације српских бораца на предлог оснивача СУБОС-а.

Комисија прима ,евидентира, разматра предлоге и доноси Одлуку о додели признања „Српски борац“.

Комисија за доделу признања има 5 (пет) чланова .

Чланови комисије су :

* 4 (четири) члана - представници оснивача СУБОС-а.
* 1 (један) члан - личност из јавног живота ван СУБОС

Чланове комисије као и члана комисије из јавног живота именује Управни одбор Фондације на основу предлога оснивача на посебној седници Управног одбора.

Председника Комисије за доделу признања „Српски борац“ бира Управни одбор ФСБ двотрећинском већином.

Мандат председника Комисије за доделу признања „Српски борац“ траје 3 (три) године и не може бити поново изабран на исту функцију.

Комисија Одлуке доноси двотрећинском већином.

Све одлуке Комисије за доделу признања се записнички верификују од стране свих чланова комисије.

Мандат чланова Комисије траје 3 (три) године и могу се поново бирати највише једном на исту функцију.

Повећањем или смањењем броја чланова СУБОС-а, може се повећати или смањити број чланова комисије на основу одлуке УО ФСБ.

Чланство у Комисији за доделу признања „Српски борац“ престаје :

* Истеком мандата
* Опозивом
* Оставком
* Губитком пословне способности
* смрћу

Члан комисије може дати оставку у свако доба, писаним обавештењем Управном одбору Фондације. У том случају то место ће бити попуњено на начин предвиђен за именовање лица којем је престао мандат . Мандат новоименованог лица траје до истека мандата лица уместо којег је именован.

Председник и Управни одбор фондације старају се о равномерној заступљености свих чланова СУБОС-а у Комисији за доделу признања .

**Члан 5.**

ПРЕЛИМИНАРНО ОЦЕЊИВАЊЕ

Преглед испуњености формалних услова предлога, за доделу признања спроводи секретар УО ФСБ ,како би се уверио да су испуњени формални услови у погледу овлашћења за подношење предлога и кандидатура и да је технички квалитет предлога задовољавајући (Прилог 1).

У случају непотпуних пријава секретар УО ФСБ упућује захтеве за допуну предлога .

Секретар УО ФСБ саставља коначни списак о пристиглим предлозима по Удружењима и доставља председнику Комисије за доделу признања.

**Члан 6.**

ОДЛУКА И КРИТЕРИЈУМИ ЗА ДОДЕЛУ ПРИЗНАЊА

Укупан број признања која ће бити додељена члановима удружења чланова СУБОС и кандидатима из јавног живота у току календарске године, одређује Управни одбор Фондације српских бораца.

Критеријуми за доделу признања су:

* Активно и истакнуто учешће у борбеним дејствима од 1991.године
* Погибија или рањавање у борбеним дејствима
* Активно учешће у акцијама спашавања и заштите српског народа и територија
* Допринос у јачању патриотских тековина
* Учешће у акцијама подршке и помоћи српским борцима и њиховим породицама
* Помоћ у очувању историје и традицијесрпског народа
* Истакнута помоћ у раду СУБОС и ФСБ
* Учешће у активностима неговања култа српског бораца
* Несебично и успешно представљање Србије и српског народа у земљи и свету

Није могуће доделити признање лицу које је избегавало војну обавезу, позив у резерни састав МУП-а или друге званичне јединице чланице СУБОС-а, дезертерима и лицима која су нечасно поступала (према званичним извештајима претпостављених) у току борбених дејства.

Признање није могуће доделити лицима која се декларишу или пропагирају вредности супротне традиционалним вредностима СПЦ, српске породице и културе.

Комисија за доделу признања може усвојити и посебан Образац и критеријуме за доделу признања под условом да их је верификовао и одобрио УО ФСБ.

Комисија има право да затражи и провери додатне информације у вези предлога.Уколико не добије додатна појашњења или провером утврди нетачне информације у предлогу Комисија за доделу признања може одбацити предлог за доделу признања уз образложење предлагачу и УО ФСБ.

Након што донесе одлуку Комисија за доделу признања саставља Извештај којим даје образложење своје Одлуке и доставља га УО ФСБ.Извештај и образложење садрже детаљан опис разлога и аргумената у прилог доношења Одлуке о додели признања.

**Члан 7.**

ДОДЕЛА ПРИЗНАЊА

Додела признања биће уприличена на посебној свечаности која ће бити организована искључиво у ту сврху.

Добитницима се признање додељује 12. децембра, на свечаности поводом дана оснивања.

**Члан 8.**

Измене и допуне овог Правилника доноси Управни одбор Фондације српских бораца.

**Члан 9.**

Правилник ступа на снагу даном доношења

У Београду , 05. 03. 2020.године Председник Управног одбора

Фондације српских бораца

Александар Марјановић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Прилог 1**

**ОБРАЗАЦ ПРИЈАВЕ**

ЗА ДОДЕЛУ ПРИЗНАЊА „СРПСКИ БОРАЦ“

ФОНДАЦИЈЕ СРПСКИХ БОРАЦА

|  |  |
| --- | --- |
| **ПОДАЦИ О ПОДНОСИОЦУ ПРИЈАВЕ** |  |
| Назив Удружења |  |
| Адреса |  |
| е маил |  |
| Телефон |  |
|  |  |

Потписивањем и подношењем овог обрасца дајете свој пристанак на одредбе и услове садржане у Правилнику о раду комисије за доделу признања Српски борац и изјављујете да су све чињенице и подаци садржани у њему тачни и истинити и да су особе којих се то тиче дале свој пристанак за кандидатуру.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подносилац предлога

|  |  |
| --- | --- |
| **ПОДАЦИ О КАНДИДАТУ** | |
| ИМЕ И ПРЕЗИМЕ |  |
| ДАТУМ И МЕСТО РОЂЕЊА |  |
| ЗАНИМАЊЕ |  |
| УДРУЖЕЊЕ |  |
| **Образложење предлога :** | |